ทิสโก้เอเชียทริกเกอร์ขายวันนี้ชูกำไร15%
บลจ.ทิสโก้คว้าจังหวะส่งกองทุนทริกเกอร์ ลงทุนหุ้นเอเชีย หลัง 2 กองทุนแรกเข้าเป้า มั่นใจหุ้นเอเชียยังสดใส
20 ส.ค. 2554

บลจ.ทิสโก้คว้าจังหวะส่งกองทุนทริกเกอร์ ลงทุนหุ้นเอเชีย หลัง 2 กองทุนแรกเข้าเป้า มั่นใจหุ้นเอเชียยังสดใส 
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บลจ.ทิสโก้เตรียมเปิดขายกองทุนเปิด ทิสโก้ เอเชีย ลีดเดอร์ ทริกเกอร์ 15% # 3 ซึ่งเป็นกองทุนรวมตราสารแห่งทุนที่ลงทุนในต่างประเทศ (FIF) อายุโครงการประมาณ 1 ปี มูลค่าโครงการ 1,000 ล้านบาท โดยจะเสนอขายเพียงครั้งเดียว (ไอพีโอ) ในวันที่ 4-12 เม.ย. 2554 นี้ ที่ธนาคารทิสโก้ ทุกสาขา
กองทุนจะลงทุนในหน่วยลงทุนของกองทุนอีทีเอฟ (Exchange Traded Fund) ที่ซื้อขายในตลาดหลักทรัพย์ฮ่องกงหรือสิงคโปร์ โดยมีนโยบายลงทุนเพื่อให้ได้รับผลตอบแทนใกล้เคียงกับผลตอบแทนของดัชนีหุ้นของประเทศในภูมิภาคเอเชีย 5 ประเทศ ได้แก่ จีน ฮ่องกง ไต้หวัน เกาหลีและสิงคโปร์ ตั้งเป้าทำกำไรที่ 15% และเลิกโครงการก่อนครบกำหนดอายุได้หากหน่วยลงทุนมีมูลค่ามากกว่าหรือเท่ากับ 11.50 บาท ณ วันทำการใดก่อนวันครบอายุโครงการ 
โดยกองทุนจะรับซื้อคืนหน่วยลงทุนโดยอัตโนมัติทั้งหมดในวันทำการที่ 5 นับตั้งแต่วันถัดจากวันที่เกิดเหตุการณ์ดังกล่าว กองทุนนี้เหมาะสมสำหรับเงินลงทุนที่ต้องการกระจายการลงทุนไปยังหลักทรัพย์ต่างประเทศ โดยผู้ลงทุนควรมีความเข้าใจและสามารถยอมรับความเสี่ยงของการลงทุนในต่างประเทศได้ 
“กองทุนนี้ออกมาการเสนอขายกอง ทิสโก้ เอเชีย ลีดเดอร์ ทริกเกอร์ 15% กองที่ 3 ในครั้งนี้ ก็รองรับความต้องการของนักลงทุนที่ต้องการจะลงทุนในต่างประเทศโดยเฉพาะในภูมิภาคเอเชีย ซึ่งมีแนวโน้มการขยายตัวทางเศรษฐกิจที่สดใส และอัตราเงินเฟ้อกำลังจะคลี่คลายในช่วงครึ่งปีหลังของปีนี้จึงเป็นจังหวะเหมาะลงทุนเพื่อเพิ่มโอกาสในการรับผลตอบแทนที่สูงขึ้นในอนาคต ” นายธีรนาถ กล่าว
นอกจากนี้ กองทุนเปิดทิสโก้ ตราสารหนี้โรลอัพ 1 และ 2 เน้นลงทุนตราสารหนี้คุณภาพในประเทศระยะสั้น มีอายุครบ 6 เดือนแล้ว บลจ.ทิสโก้จึงเปิดซื้อขายอีกครั้งในวันที่ 4 เม.ย. 2554 และ 5 เม.ย. 2554เหมาะสำหรับผู้ที่ต้องการลงทุนในระยะสั้นและสามารถรับความเสี่ยงได้น้อย มีโอกาสรับผลตอบแทนที่สูงกว่าอัตราดอกเบี้ยเงินฝากภายในประเทศ
อย่างไรก็ตามจากการเปิดขาย “กองทุนเปิด ทิสโก้ ตราสารหนี้โรลอัพ 1 และ กองทุนเปิด ทิสโก้ ตราสารหนี้โรลอัพ 2 ซึ่งเป็นกองทุนรวมตราสารแห่งหนี้ที่ไม่กำหนดอายุโครงการ เน้นการลงทุนในตราสารหนี้คุณภาพในประเทศระยะสั้น อาทิ ตั๋วแลกเงินและหุ้นกู้ภาคเอกชน ที่ให้ผลตอบแทนสูงในภาวะทิศทางดอกเบี้ยอยู่ในช่วงขาขึ้น โดยจะทำการเสนอขายทุกๆ 6 เดือน นั้น ขณะนี้